**Rondelul Iubirii Divine**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul Iubirii Divine

Atât de mult a iubit Dumnezeu lumea

Că a dat pe singurul Lui Fiu să moară,

Ca oricine-ar crede-n El, să nu piară -

Ci biruitor, să treacă prin har genunea.

În credinţă năzuind va vedea minunea

Orice păcătos, când la cruce odinioară,

Atât de mult a iubit Dumnezeu lumea,

Că a dat pe singurul Lui Fiu să moară!

Spre a-Şi proteja de Lucifer creaţiunea

Care dăinuia prin veacuri, - milenară -

S-a găsit soluţia prin Jertfirea solitară,

Şi Calvarul, vorbeşte de-Nţelepciunea:

C-atât de mult a iubit Dumnezeu lumea,

Şi a dat, pe singurul Lui Fiu să moară!

Flavius Laurian Duverna

23 octombrie 2015